Danmark tjener på Storbritannien

Danmark havde i 2016 et overskud på betalingsbalancen over for Storbritannien på 11,7 milliarder kroner.

Overskuddet skyldes hovedsagelig et overskud på varer på 19,1 milliarder kroner. Siden 2010 har betalingsbalanceoverskuddet over for Storbritannien ligget på over 10 milliarder kroner. Overskuddet har dog været faldende siden 2014, blandt andet som følge af lavere formueindkomst - særligt sidste år, hvor formueindkomst faldt med 33 procent.

Kilde: Danmarks Statistik.